Publication: Magyar Közlöny
Issue: MK-2001-134 (Year: 2001, Number: 134)
Era: 1990-2004
Section: korlátlanságot. [19/1999. (VI. 25.) AB határozat, ABH
Paragraph Index: 565

korlátlanságot. [19/1999. (VI. 25.) AB határozat, ABH 1999, 150., 153.] E megállapítással kapcsolatban szükségesnek tartjuk megjegyezni, hogy az Alkotmánybíróság nem kizárólagosan az ítélkező tevékenységhez kapcsolta a bírói függetlenség tartalmát, következésképpen az Alkotmánybíróságnak esetenként kell vizsgálnia, hogy az adott érdemi ítélkező tevékenységgel összefüggő eljárási szabály által meghatározott bírói intézkedés, a bíró eljárási cselekménye milyen 2001/134. szám összefüggést mutat az érdemi ítélkező tevékenységgel. Az eddigi alkotmánybírósági gyakorlat alapján sem kizárt, hogy az Alkotmánybíróság az adott eljárási szabályt az Alkotmánybíróság érdemi ítélkező tevékenységével való szoros összefüggése alapján alkotmányossági értékelési körbe vonja. Az ítélkező tevékenység törvényi alávetettsége mint alkotmányos korlát egyben a függetlenség, a semleges hatalmi pozíció védelmét jelenti a hivatkozott határozat szerint is: „A bírói függetlenség egyedi aspektusában tehát a bíró szervezeti és státuszbeli szabadságának garanciáját jelenti, annak érdekében, hogy az egyedi ügyekben a jogviták eldöntése és a jogsérelmek orvoslása tárgyában hozott kötelező erejű és végrehajtható döntését mindenféle befolyásolástól mentesen, a törvények, illetve általában a jogszabályok alapján, belső meggyőződése szerint hozza meg.” (ABH 1999, 150., 153.) Az ítélkezés „belső” függetlenségének alkotmányossági követelménye mellett garanciális jelentősége van annak az alkotmánybírósági megállapításnak is, hogy: „Alkotmányos indokok megléte esetén, a bírói szervezetet érintő külső hatalmi jogkör érvényesülése is csak a független ítélkezés sérelme nélkül engedhető meg, illetve fogadható

Source: https://magyarkozlony.hu/hivatalos-lapok/26edfbee359fa0a04045b4165f3faa2c84ed581c/dokumentumok/be35e89d0caf9453297b7cfc54c542812da6e94a/letoltes